BODOLAND रादाब- कक्राझार, 26 मार्च : हादोरनि गाहाइ मन्थ्रि नरेन्द्र मडिआ बांग्लादेश दावबायदों। साननैनि हाबाफारिजों बांग्लादेश दावबायदों गाहाइ मन्थ्रि नरेन्द्र मडिआ। फुंबिलि 10:00 रिंगायाव बांग्लादेशनि राजथावनि धाकायाव सौहैयो गाहाइ मन्थ्रिआ। बांगलादेशनि गाहाइ मन्थ्रि सेक हासिनाआ उरां गाथोननिफ्राय बरायना लाङो गाहाइ मन्थ्रिखौ। गाहाइ मन्थ्रि मडिआ मख’जाथाव हाबाफारिफोराव बाहागो लानायनि अनगायैबो बे दावबायनायजों दरनैबो हादोरनि गेजेराव माखासे गोरोबथा जागोनखौ नुहरो।